Võhma Jahiselts esitleb

*Saaremaa ja Muhumaa Jahimeeste XX kokkutulek*

10. - 12. juulil 2009 Mustjala vallas ilusas Panga külas

Saarte Jahimeeste XX kokkutulek toimub tänavu 10. - 12. juulini Mustjala vallas Panga pangal.

Kokkutuleku üheks eesmärgiks on välja selgitada Saaremaa aktiivsemad ja sportlikumad individuaal- ja võistkondlikud jahimehed, võistlejad, kes esindavad saarlasi vabariiklikul kokkutulekul.

Teiseks eesmärgiks on pakkuda jahimeestele, peredele ja sõpradele kahepäevast puhkust ilusas looduslikus paigas, käia ja imetleda Panga panga ilu ja võlu, nautida õhtust päikese loojangut.

Kolmandaks eesmärgiks oleks jahimeeste taaskokkutulemise rõõm, et kohtuda vanade sõpradega, ajada jahimeeste juttu, sest aasta on Kaalis oldust möödas, rüübata kannuke Saaremaa koduõlut koos suitsulestaga ja vihtuda naistuttavatega tantsu.

Omalt poolt püüame raskel majanduslanguse ajal teha kõik, et asi õnnestuks. Selleks tule kindlasti kohale.

*Võhma Jahiselts*

**Saaremaa ja muhumaa Jahimeeste XX kokkutuleku**

**AJAKAVA**

Reede 10. juuli

**16.00 – 18.00** Osavõtjate saabumine, registreerimine, laagriplatsil majutamine

**18.30** Juhtkonna mitmevõistlus

**20.30** Saaremaa jahimees loosimine

**21.00** Jahiseltsi “HÜMN” (lemmiklaul)

**22.00** Tants (diskor)

Laupäev 11. juuli

**8.00** Äratus

**9.00** Kokkutuleku pidulik avamine, pildistamine

**10.00** Jahimeeste mitmevõistlus

Petang

**11.30** Pime võrkpall (eelvoor)

**13.00 – 14.00** Lõuna

**14.00** Köie lükkamise meeskonna kaalumine

**14.30** Võrkpalli finaal

**15.00 – 17.00** Sporting

**17.00 – 18.30** Köielükkamine

**19.00** Viktoriin

**20.00** Murusuusk

**21.00** Jahinäidend

**22.00** Lõke, tants (ansambel)

**10.00 – 21.00** Parima telklaagri selgitamine

Pühapäev 12. juuli

**8.30** Äratus

**10.00** Kokkutuleku pidulik lõpetamine, autasustamine,

*lipulangetamine, kojusõit*

**Saaremaa ja Muhumaa jahimeeste XX kokkutuleku juhend**

**Aeg ja koht:** 10 – 12 juuli Mustjala vallas, Panga külas, Panga pangal.

**Korraldaja:** Võhma Jahiselts

**Eesmärk:** Selgitada välja Saaremaa ja Muhumaa jahimeeste seast aktiivsemad ja sportlikumad individuaal- ja võistkondlikud jahimehed. Selgitada välja võistlejad, kes esindavad saarlasi vabariiklikul kokkutulekul. Aidata kaasa jahiseltside ja nende liikmete omavaheliste suhete tugevdamisele ja arendamisele.

**Võistlusalad:** Juhtkonna mitmevõistlus

Lauluvõistlus

Jahimeeste mitmevõistlus

Petang

Pime võrkpall

Köielükkamine

Sporting

Viktoriin

Murusuusk

Jahinäidend

Laagri kujundamine

Laskmine (kuulipüss)

1. **Kuulipüssist laskmine:**

4. juulil Kalamajas kell 9.00. Karikavõistluste raames vastavalt karikavõistluse juhendile. Vaata kodulehelt [**www.sjs.ee**](http://www.sjs.ee/)

**2. Juhtkonna mitmevõistlus:**

Võistlevad jahiseltside esimehed.

Alad: a) jahieksam(5 küsimust, aega 3min.)

b) kauguse hindamine punktist A punkti B-ni – kõik võistlejad võistlevad üheaegselt.

c) laskekatsed vibust (5 lasku)

Iga ala punktid liidetakse.

**3. Lauluvõistlus:**

Jahiseltsi võib esindada üksikesineja või kollektiiv. Esitada jahiseltsi lemmiklaul ehk “hümn”, mis võib olla ka ise loodud. Kui vaja, siis saatepill ise kaasa võtta. Paremus- järjestuse selgitab välja esinejaid hindav komisjon.

**4. Jahimeeste mitmevõistlus:**

Igat jahiseltsi esindab 1 võistkond koosseisus 3 meest ja
1 naine. Mehed peavad olema võistleva jahiseltsi liikmed. Võistkondade võistlusjärjekord loositakse kohapeal.

Mitmevõistluse alad: Tutvustatakse kohapeal

**5. Petang:**

Võistlevad igast jahiseltsist 2 mängijat, vanusega üle 50 aasta, olenemata soost. Igal võistleval jahiseltsil palun kaasa võtta 1 komplekt petangi-kuule.

**6. Pime võrkpall:**

Igast jahiseltsist üks võistkond, koosseisus 3 meest ja 2 naismängijat.

**7. Sporting**

Võistlus viiakse läbi vastavuses võistlusmäärustikuga. Laskmine toimub sileraudsest jahipüssist haavlilaenguga. Võistkonna suuruseks 2 laskurit. Võistkonna arvesse läheb mõlema võistleja poolt kogutud tulemuste summa. Proovilaske ei ole. Harjutus 15 märki. Võistkonnal kaasa võtta oma jahipüssid – kaliiber 12.

**8. Köielükkamine**

Võistkonna suurus kuni 500kg. Vastane valitakse loosi teel kohapeal. Köit ei tõmmata, vaid lükatakse s.t. võistkonnad on teineteisele seljakuti.

**9. Viktoriin**

Võistkonnas 3 võistlejat. Viktoriin sisaldab 15 küsimust. Võrdsete punktisummade korral esitatakse lisaküsimus. Ala paremuse määrab enim punkte kogunud võistkond.

**10. Murusuusk**

Võistlus aja peale, igast jahiseltsist 1 võistkond (5liiget)

**11. Jahinäidend**

Igal jahiseltsil on kindlasti jahil olles või peale jahti midagi huvitavat juhtunud, sellest ka väike näidend. Igast jahiseltsist 1 kollektiivne võistkond. Esinemisaeg 5 minutit võistkonna kohta. Paremusjärjestuse selgitab välja esinejaid hindav komisjon.

**12. Telklaagri kujundus võistlus**

Laagri ehitamiseks ja kujundamiseks vajalik materjal tuleb ise kaasa võtta. Kaunilt kujundatud laagrit hindab asjatundlik komisjon.

**Paremusjärjestuse väljaselgitamise punktiarvestus:**

Kavas olnud alavõit annab:

1. koht – 20 punkti
2. koht – 18 punkti
3. koht – 17 punkti
4. koht – 16 punkti
5. koht – 15 punkti

Jne.

Võistluse üldvõitja ja paremusjärjestus selgitatakse kavas olnud aladelt enim punkte kogunud võistkondade punktisummade alusel. Võrdsete punktide korral otsustab parem koht juhtkonna mitmevõistluses

**SELTSIDE OSAVÕTUTASU 3000.- KROONI TASUDA HILJEMALT 10. JUUNIKS 2009.A. VÕHMA JAHISELTSI KONTOLE 1120092191 SWEDPANGAS (SELGITUS – KOKKUTULEK).**

**SAMUTI SOOVIME TEADA ORIENTEERUVA OSAVÕTJATE ARVU, MIDA ON VÕIMALIK TEHA TELEFONIL 5280767 LÕHMUS TOIVO VÕI 5176713 ENNO VOKSEPP.**

**Postiaadress: Võhma Jahiselts**

**93644**

**Paatsa k.**

**Mustjala v.**

**Saare mk.**

***NB!* Kokkutulekust saavad osa võtta kõik Saare maakonna jahiseltsid, kes on eelnevalt tasunud osavõtutasu.**

***KOHTUMISENI PANGAL***